عالیہ ظفر

عالیہ ظفر پاکستان کرکٹ بورڈ (پی سی بی) وچ انسانی وسائل دی ہیومن ریسورس ایگزیکٹو تے ڈائریکٹر ہن۔ اوہ پی سی بی وچ گورنرسٹ بورڈ وچ مقرر تھیوݨ والی پہلی خود مختار زنانی ہن۔

 تعلیم 
عالیہ نے ہک ماسٹرز بزنس ایڈمنسٹریشن وچ تے ݙوجھا ماسٹرز، انگریزی ادب وچ کر رکھا ہے۔ انھاں نے نسٹ بزنس اسکول توں ہیومن ریسورس وچ سرٹیفیکیشن وی کر رکھا ہے۔ عالیہ پاکستان دی سول سروسز اکیڈمی دی وی ممبر ہَن، جتھاں انھاں نے انکم ٹیکس گروپ وچ اسٹریٹجک پلاننگ اینڈ مینجمنٹ دے نال تربیت حاصل کیتی۔ عالیہ جرمنی تے INSEAD فرانس توں جدت طرازی تے سماجی کاروبار وچ ڈپلوما تے سند وی حاصل کیتے ہوئے ہن۔[

 کَم کار آلی حیاتی 
عالیہ 25 سال توں زیادہ عرصہ توں انسانی وسائل دے شعبے نال وابستہ ہن۔ اوہ مختلف بینکاں وچ ہیومن ریسورس دے شعبے وچ ہیومن ریسورس پروفیشنل دی حیثیت نال کم کر چکی ہن۔  انھاں نے کارپوریٹ تے ترقیاتی شعبے دی تنظیماں وچ وی کم کیتا ہے۔ اوہ مالیاتی انتظام، پالیسی، حکمرانی تے ہیومن ریسورس منصوبیاں توں وی وابستہ رہی ہن۔ 2013ء وچ، عالیہ نے کراؤن ایجنٹس ریاست ہائے متحدہ وچ پرائیویٹ پبلک پارٹنرشپ پروگرام دے ہک ماہر دی حیثیت نال کم کیتا۔ 

عالیہ اقوام متحدہ توں وی وابستہ رہی ہن۔ اوہ ایچ آر یونٹ دی سربراہ دی حیثیت نال یو این ڈی پی وچ شامل ہَن۔ انھاں نے یو این ڈی پی، یو این ویمن، یو این ایف پی اے، یو این او سی ایچ اے، یو این او ڈی ایس ایس تے یو این او پی ایس دے ملازمین کوں مشورے فراہم کرݨ وچ ترئے سال کم کیتا۔ عالیہ نے یو ایس ایڈ دے نال بطور ماہر مشیر برائے نجکاری کمیشن آف پاکستان دی مدد کِیتے وی کم کیتا ہے۔

2018ء وچ، عالیہ نے ورلڈ فوڈ پروگرام۔ روم دے نال چیف ایچ آر دی حیثیت نال کم کیتا جتھاں ایں تنظیم کوں تکنیکی مشورے تے تعاون فراہم کیتا۔

عالیہ کوں عسکری بینک لمیٹڈ وچ محکمہ ہیومن ریسورس وچ بطور کنٹری ہیڈ مقرر کیتا ڳیا ہئی جتھاں اوہ ایچ آر ڈیپارٹمنٹ دی کارروائیاں دی قیادت کرݨ پئی ہَن۔ اوہ پی سی بی وچ اپݨی تازہ ترین تقرری توں پہلے بینک آف پنجاب وچ ایچ آر دی سربراہ دے طور تے وی کم کر چکیاں ہن۔ 2020ء وچ، عالیہ کوں بورڈ آف ڈائریکٹرز وچ ہیومن ریسورس ایگزیکٹو دی حیثیت نال مقرر کیتا ڳیا ہئی۔ اوہ 59 سالاں وچ بورڈ آف گورنرز دی پہلی خاتون بݨ ڳئیں۔

پی سی بی دے نویں آئین نے لازمی قرار ݙتا ہے جو ایندے بورڈ آف گورنرز وچ چار آزاد ڈائریکٹرز وچ گھٹ توں گھٹ ہک خاتون کوں شامل کیتا ونڄے۔

عالیہ دے نال نال جاوید قریشی، عاصم واجد جواد تے عارف سعید کوں وی بطور آزاد ارکان مقرر کیتا ڳیا ہئی۔ قریشی کوں ترئے سال دی مدت کِیتے، جواد تے عالیہ کوں ݙو سال دی مدت کِیتے مقرر کیتا ڳیا ہئی۔ عالیہ دی نویں تقرری نے نہ صرف انھاں کوں بورڈ آف گورنرز وچ شامل تھیوݨ والی پہلی خاتون بلکہ پی سی بی وچ پہلی خود مختار ڈائریکٹر وی بݨا ݙتا۔

ہک انٹرویو وچ، عالیہ نے آکھا جو "میݙے نال بہت اعزاز تے خوشی محسوس تھیندی پئی ہے جو میں تاریخ سازی دا حصہ بݨݨ وچ کامیاب تھئی ہاں۔" انھاں نے ایہ وی آکھا: "میں ایں خطے دی پہلی خاتون کرکٹ ڈائریکٹر وی ہاں تے ایہ یقینی طور تے خواتین کِیتے ہک مثال ثابت تھیسے۔عالیہ نے آکھا جو اوہ اپݨی موجودگی کوں زنانیاں کِیتے بااختیار بݨاوݨ دا احساس پیدا کرݨ کِیتے استعمال کریسو۔  انھاں نے آکھا جو اوہ پاکستان وچ ویمن کرکٹ دی ترقی کِیتے کم کریسو۔

عالیہ اخبارات تے رسالیاں کِیتے وی لکھدیاں ہن، جتھاں انھاں نے صنفی امور تے کارپوریٹ کارروائیاں تے لکھیا ہے۔

 ایوارڈز 
عالیہ کوں INSEAD فرانس وچ سماجی کاروبار کِیتے سوریا سالتی ایوارڈ نال نوازا ڳیا۔ اوہ بھارت دی علاقائی ایچ آر کانگریس وچ، ہیومن ریسورس پیشہ ورانہ سال (2012ء) دے ایوارڈ دی وصول کنندہ وی ہن۔

 حوالے 

ونکی:ویکی ڈیٹا نال مطابقت رکّھݨ آلی مختصر تفصیل
ونکی:پاکستانی سیاسی زنانیاں
ونکی:پاکستان وِچ زنانیاں دے حقوق
ونکی:جِین٘دے شخصیّتاں
ونکی:ویکی ڈیٹا حوالیاں آلے صفحے